Roela vald (Viru-Jaagupi kihelkond)
Roela vald (saksa keeles Ruil) oli vald Virumaal Viru-Jaagupi kihelkonnas. Valla pindala oli 212 km² ja elanikke oli 2602 (1934. aasta seisuga). Vald eksisteeris 1866–1939. Vallas oli 555 talundit ja elamut ning need kasutasid 9649 ha maad (1929. aasta seisuga). Vallamaja asus Viru-Roelas. Vallas asus Roela asundus ja Roela küla. 1893 liideti Roela vallaga Tudu vald. 1939. aasta vallareformiga moodustati mõneti muudetud piirides uus Roela vald.